Q=0	C=0	SS=0	LS=0	PS=0	DC=0	LC=0	SD=0	BS=3	G0=4	G1=4	G2=2	DLID=ctd_Latn	BODY=Egypt aom Myanmar Embassy ah Bomb puakkham, migilo te sukkhap ci :: ZOMI DAILY\nposted on 2 October 2017 at 9:32 am Lomkholna: News, Sawltak, World\nEgypt gam ii khuapi Capital ahi Cairo City aom Myanmar Embassy ah Bomb puakkham cih Reuters News pan kiza hi. Saturday ni in apuakkham hi a, apuakkham om cih akizak ciangin khuasung mipite leh Local Media te’n Gas Pipeline panin apuakkham hiding ci’n pulakkhia masa uhhi.\nAhi zongin Security Sources te’n agenkhiatna ah hih apuakkham apianna ageinaiteng ah Bomb tawh kisai vanthemneng kimu ahih manin, hih pen Bomb akisukham hiding ci uhhi. Egypt’s Interior Ministry te’n hihvai tawh kisai in bangmah Official in genkhiatna neilo uhhi.\nAhi zongin Sunday ni in migilo kipawlna Egyptian Militant Group te’n Myanmar Embassy ah apuakkham pen ko ii sukkhap hi ci’n pulakkhia uhhi.\nMyanmar, Rakhine State sungah Rohingya numei naupang te akibawlsiatna hangin, abiakna kibatpih te’n lungkimlohna lahna in asukkhap uhhi ci’n pulakkhia uhhi.\nEgypt aom Myanmar Embassy pan ahihleh hihvai tawh kisai in bangmah genkhiatna neilo uhhi.\nHih Bomb kisukham mawhpuak alate pen Hasm akici Egyptian Militant Group migilo kipawlna te ahihi. Hih Hasm te’n abeisa in Cairo City sung aom kumpi thukhenmang Judges te, Police te cihbang ngimbawl in tamveipi Bomb sukham in buaina piangsak uhhi.\nAhi zongin hih Egypt aom Myanmar Embassy ah Bomb akitapna hangin asi aliam bangmah kizalo bilbel hi.\nRelated: Egypt gamsung ah thautawh Christian mi 26 kikaplum, adangzong mi 25 liam\nMyanmar, Rakhine State sung buaina hangin abiakna kibatpih te’n Kawlgam pen hong galneihtuam mahmahmawk uhhi. Hihvai pen hongvengpak hetloding ahih manin, Kawlgammi khempeuh ih omomna ah kidop siamding thupi mahmah khading hi. Adiakdiak in gamtuamtuam aom Myanmar Embassy tezong muitum in akineipian himawk ahih manin, tusungteng Myanmar Embassy ihpai lehzong pilvangding kisam khading hi. Sawltak #zomidaily\nPrevious: Vondeih Kep Ding – 126 (Dimno’ Pa)\nNext: Canada ah pasal khatin temta tawh amuhpeuh dawtgawp in mi 5 liam\nIsrael in a uk khumna West Bank a teennading inn 3000 lamsawm ~ TK Lian